|  |  |
| --- | --- |
| **ΚΕΝΤΡΙΚΗ ΕΦΟΡΕΥΤΙΚΗ ΕΠΙΤΡΟΠΗ** **ΓΙΑ ΤΗ ΔΙΕΞΑΓΩΓΗ ΤΗΣ ΕΚΛΟΓΙΚΗΣ ΔΙΑΔΙΚΑΣΙΑΣ** **ΓΙΑ ΤΗΝ ΑΝΑΔΕΙΞΗ ΠΡΟΕΔΡΟΥ** **ΤΟΥ ΤΜΗΜΑΤΟΣ ΜΗΧΑΝΟΛΟΓΩΝ ΜΗΧΑΝΙΚΩΝ Τ.Ε.** **ΤΗΣ ΣΧΟΛΗΣ ΤΕΧΝΟΛΟΓΙΚΩΝ ΕΦΑΡΜΟΓΩΝ**  |   |

**ΠΡΑΚΤΙΚΟ**

**ΚΕΝΤΡΙΚΗΣ ΕΦΟΡΕΥΤΙΚΗΣ ΕΠΙΤΡΟΠΗΣ**

Σήμερα  **12 Ιουνίου 2018, ημέρα Τρίτη** και ώρα 12.00 η Κεντρική Εφορευτική Επιτροπή, η οποία συγκροτήθηκε με την αριθμ. 215/11-6-2018 (ΑΔΑ ΩΗΟΟ46914Κ-ΛΙ4) απόφαση του Κοσμήτορα της Σχολής Τεχνολογικών Εφαρμογών του Τ.Ε.Ι. Θεσσαλίας, συνήλθε σε συνεδρίαση στο γραφείο του Προέδρου της Επιτροπής που βρίσκεται στο ισόγειο του Τμήματος Μηχανολόγων Μηχανικών Τ.Ε.

Παρόντα είναι τα τακτικά μέλη:

1. Ζαούτσος Στέφανος, Καθηγητής πρώτης βαθμίδας, Πρόεδρος

2. Ιακωβάκης Βασίλειος, Αναπληρωτής Καθηγητής

3. Στρωτός Γεώργιος, Επίκουρος Καθηγητής

Χρέη Γραμματέα κατά τη συνεδρίαση ασκεί ο Ιακωβάκης Βασίλειος.

Μετά τη διαπίστωση απαρτίας, ο Πρόεδρος της Εφορευτικής Επιτροπής κηρύσσει την έναρξη της συνεδρίασης και εισηγείται το μοναδικό θέμα της συνεδρίασης:

**«Εξέταση εκλογιμότητας και ανακήρυξη υποψηφίου**

**για την ανάδειξη Προέδρου**

**του Τμήματος Μηχανολόγων Μηχανικών Τ.Ε.**

**της Σχολής Τεχνολογικών Εφαρμογών του Τ.Ε.Ι. Θεσσαλίας»**

Ο Πρόεδρος της Εφορευτικής Επιτροπής ενημερώνει τα μέλη ότι έως τη λήξη της προθεσμίας υποβολής υποψηφιοτήτων κατατέθηκε η αριθμ. πρωτ. 208/7 -6-2018 αίτηση υποψηφιότητας του Προβίδα Ευθυμίου, Αναπληρωτή Καθηγητή, του Τμήματος Μηχανολόγων Μηχανικών Τ.Ε., για το αξίωμα του Προέδρου του Τμήματος.

Τα μέλη της Εφορευτικής Επιτροπής αφού εξέτασαν εάν πληρούνται οι προϋποθέσεις του νόμου για την υποβολή υποψηφιότητας του ανωτέρω υποψηφίου καθώς και αν συντρέχουν στο πρόσωπο του κωλύματα εκλογιμότητας, μετά από διαλογική συζήτηση και αφού έλαβαν υπόψη:

1. Την περ. θ του άρθρου 2, τις περ. β & γ της παρ. 3 και την παρ. 8 του άρθρου 15, το άρθρο 23 και την παρ. 3 του άρθρου 24, του Ν. 4485/2017 (114/Α΄/4-8-2017).
2. Τις παρ. 1, 2 και 4 του άρθρου 24 του Ν. 4009/2011 (195/Α΄/6-9-2011).
3. Το Π.Δ. 83/2013 (ΦΕΚ 123/Α΄/3-6-2013) «Μετονομασία του Τ.Ε.Ι. Λάρισας σε Τ.Ε.Ι. Θεσσαλίας-Μετονομασία Σχολής και Τμημάτων-Συγχώνευση Τμημάτων-Κατάργηση Παραρτημάτων και Τμημάτων-Συγκρότηση Σχολών του ΤΕΙ Θεσσαλίας», όπως τροποποιήθηκε και συμπληρώθηκε με το άρθρο 6 του Π.Δ. 127/2013 (ΦΕΚ 190/Α΄/16-9-2013) και το άρθρο 13 του Ν. 4521/2018 (ΦΕΚ 38/Α΄/2-3-2018).
4. Την αριθμ. 153348/Ζ1/15-9-2017 Απόφαση του Υπουργού Παιδείας, Έρευνας και Θρησκευμάτων «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν. 4485/2017 (Α’ 114)» που δημοσιεύτηκε στο ΦΕΚ 3255/Β΄/15-9-2017.
5. Την αριθμ. πρωτ. 144363/Ζ1/1-9-2017 εγκύκλιο του Υπουργού Παιδείας Έρευνας και Θρησκευμάτων «Ζητήματα οργάνων διοίκησης και ΑΕΙ, μετά τη δημοσίευση του ν. 4485/2017 (Α΄/114)».
6. Την αριθμ. 5133/31-7-2013 Πράξη του Προέδρου του Τ.Ε.Ι. Θεσσαλίας (ΦΕΚ 1959/Β΄/12-8-2013) «Ένταξη Ε.Π., Ε.Τ.Π. και Π.Κ.Τ.Ε. των καταργουμένων Τμημάτων του Τ.Ε.Ι. Θεσσαλίας».
7. Την αριθμ. 183/31-5-2018 (ΑΔΑ ΨΨΝΦ46914Κ-ΞΨΝ) Προκήρυξη του Κοσμήτορα της Σχολής Τεχνολογικών Εφαρμογών, διενέργειας εκλογών για το αξίωμα του Προέδρου και του Αναπληρωτή Προέδρου του Τμήματος Μηχανολόγων Μηχανικών Τ.Ε. της Σ.Τ.ΕΦ. του Τ.Ε.Ι. Θεσσαλίας.
8. Την αριθμ. πρωτ. 208/7-6-2018 αίτηση υποψηφιότητας του Προβίδα Ευθυμίου, Αναπληρωτή Καθηγητή, του Τμήματος Μηχανολόγων Μηχανικών Τ.Ε., για το αξίωμα του Προέδρου του Τμήματος Μηχανολόγων Μηχανικών Τ.Ε..
9. Την αριθμ. 215/11-6-2018 (ΑΔΑ ΩΗΟΟ46914Κ-ΛΙ4) απόφαση του Κοσμήτορα της Σχολής Τεχνολογικών Εφαρμογών του Τ.Ε.Ι. Θεσσαλίας, με θέμα: «Ορισμός Κεντρικής Εφορευτικής Επιτροπής για τη διεξαγωγή της εκλογικής διαδικασίας για την ανάδειξη Προέδρου του Τμήματος Μηχανολόγων Μηχανικών Τ.Ε. της Σχολής Τεχνολογικών Εφαρμογών του Τ.Ε.Ι. Θεσσαλίας»
10. Το αριθμ. 3439/12-6-2018 έγγραφο του Τμήματος Προσωπικού της Δ/νσης Διοικητικού, με θέμα «Χορήγηση στοιχείων για εξέταση πρoϋποθέσεων υποβολής υποψηφιότητας και εκλογιμότητας υποψηφίου για το αξίωμα του Προέδρου του Τμ. Μηχανολόγων Μηχανικών Τ.Ε.».

**Α π ο φ α σ ί ζ ο υ μ ε ο μ ό φ ω ν α**

1. **Ανακηρύσσουμε τον Προβίδα Ευθύμιο, Αναπληρωτή Καθηγητή,** **του Τμήματος Μηχανολόγων Μηχανικών Τ.Ε., υποψήφιο για το αξίωμα του Προέδρου του Τμήματος Μηχανολόγων Μηχανικών Τ.Ε.,** διότι πληροί τις προϋποθέσεις του νόμου για την υποβολή υποψηφιότητας και στο πρόσωπο του δεν συντρέχουν κωλύματα εκλογιμότητας.
2. Τη ανάρτηση του παρόντος στην κεντρική ιστοσελίδα του Ιδρύματος.
3. Κάθε εκλογέας εγγεγραμμένος στους εκλογικούς καταλόγους του Τμήματος έχει δικαίωμα να υποβάλει εγγράφως ένσταση ενώπιον της Εφορευτικής Επιτροπής για έλλειψη νόμιμων προσόντων και συνδρομή κωλυμάτων στον υποψήφιο της παρούσης απόφασης και γενικά για παραβίαση των διατάξεων του νόμου κατά την ανακήρυξη του υποψηφίου, το αργότερο δύο (2) εργάσιμες ημέρες πριν από τη διεξαγωγή της ψηφοφορίας, σύμφωνα με τις διατάξεις του άρθρου 7 της υπ΄ αρ. 153348/Ζ1/15-9-2017 Υ.Α..

Η Εφορευτική Επιτροπή αποφαίνεται αιτιολογημένα επί των ενστάσεων το αργότερο μέσα σε μία (1) ημέρα από την υποβολή τους και επί αποδοχής τους αναμορφώνει τον πίνακα των υποψηφίων και μέσα στην ίδια προθεσμία τοιχοκολλά τον αναμορφωμένο πίνακα σε εμφανές σημείο του Ιδρύματος και τον αναρτά στην κεντρική ιστοσελίδα του Ιδρύματος.

Στο σημείο αυτό, μη υπάρχοντος άλλου θέματος, ο Πρόεδρος κηρύσσει το πέρας της συνεδρίασης της Εφορευτικής Επιτροπής.

Τα μέλη διάβασαν το πρακτικό και υπέγραψαν όπως παρακάτω:

|  |  |
| --- | --- |
| **Ο Πρόεδρος** | **Τα Μέλη της Κ.Ε.Ε.** |
| **Ζαούτσος Στέφανος** | **Ιακωβάκης Βασίλειος****Στρωτός Γεώργιος** |
|  |  |

Οι υπογραφές έχουν τεθεί στο πρωτότυπο το οποίο τηρείται στο αρχείο του Προέδρου της Εφορευτικής Επιτροπής